घर पर छुट्टी का बनाया था बहाना, ऐसे चुराया हथियार
- एटीएस के आईजी असीम अरुण के मुताबिक, बिहार और पश्चिम बंगाल बॉर्डर पर मौजूद बीएसएफ की सीमा चौकी पर आरोपी चंद्रपाल प्लाटून लेवल में ड्राइवर के पद पर तैनात था।
- चंद्रपाल ने घर आने के लिए एक महीने की छुट्टी ली थी। वो 18 फरवरी की सुबह वहां से निकल कर पास के एक कस्बे दिलहटा में ही रुक गया।
- वहां से वह अपने घर आने के बजाय सादे ड्रेस में 18 फरवरी की ही देर रात वापस सीमा चौकी पहुंचा। वह सीमा चौकी पर बने शस्त्रागार पहुंचा।
- चंद्रपाल ने वहां पहुंच सबसे पहले बिजली की लाइन काट दी, उसके बाद डुप्लीकेट चाभी से शस्त्रागार को खोलकर वहां रखे शास्त्रों में से दो बेरेटा 9एमएम कार्बाइन हथियार लेकर निकल गया, जिसकी कीमत 900 डॉलर है।
- शास्त्र चोरी होने की जानकारी बीएसएफ को तब लगी जब वहां तैनात संतरी देर रात करीब 3 बजे पहुंचा। उसने देखा कि शास्त्रागार का दरवाजा खुला हुआ है। उसने इसकी जानकारी तत्काल अपने अधिकारियों की दी।
क्रिमिनल गैंग को हथियार बेचने की तैयारी कर रहा था चंद्रपाल
- एटीएस आईजी असीम ने बताया- 19 फरवरी को बीएसएफ के फ्रंटियर के पुलिस महानिरीक्षक राकेश अग्रवाल ने यूपी एटीएस को सूचना दी।
- इनके मुताबिक चंद्रपाल चोरी के इस हथियार को यूपी के किसी बड़े क्रिमिनल गैंग को बेचने की तैयारी कर रहा था।
- हालांकि, एटीएस ने अभी ये नहीं बताया कि वो किस गैंग को बेचने की फिराक में था। लेकिन उस गैंग मोबाइल नंबर चंद्रपाल ने एटीएस टीम को मुहैया करवा दिया है।
ऐसे पकड़ा गया चंद्रपाल
- आईजी एटीएस असीम ने बताया- बीएसएफ को चंद्रपाल पर शक ऐसे हुआ कि वो अकेला जवान था, जिसने उस दौरान एक महीने की छुट्टी ली थी।
- बीएसएफ द्वारा दिए गए जानकारी के बाद एटीएस ने इसपर करीब एक हफ्ते तक नजर रखी।
- इसके मोबाइल नंबर को सर्विलांस में डाल दिया गया, लेकिन चंद्रपाल ने सीमा चौकी से आने के बाद पूरी फरवरी ऐसी कोई हरकत नहीं कि जिससे उसपर शक हो।
- लेकिन एक मार्च को वो इन हथियारों को बेचने की बात करने लगा। शुक्रवार सुबह वह वह हथियार को बेचने का डील फाइनल कर रहा था, तभी एटीएस की टीम ने उसे उसके घर में ही धर दबोचा।
- इनके मुताबिक़ पकड़े जाने के बाद चंद्रपाल ने ना केवल उन हथियारों को सौंप दिया बल्कि ये भी बताया कि वो रुपये के लालच में ये चोरी किया था।
- बता दें, चंद्रपाल के पिता जयपाल एक किसान हैं।
एटीएस ने नहीं दिया इन सवालों का जवाब
- चंद्रपाल बीएसएफ में एक ड्राइवर के पद पर तैनात था, तो उसे कैसे पता कि शस्त्रागार में कौन-कौन से हथियार रखे हैं?
- उस शस्त्रागार से केवल दो हथियार ही क्यों चोरी किए?
- चंद्रपाल को कैसे पता चला कि उस शस्त्रागार में दो बेरेटा 9एमएम कार्बाइन हथियार रखे हैं?
- उसके पास उस शस्त्रागार की ओरिजिनल चाभी कैसे आई, जिसकी उसने डुप्लीकेट चाभी बनाई।
- बीएसएफ के उस सीमा चौकी पर रात में कितने लोग सुरक्षा में होते हैं?
- आखिर वो सीमा चौकी के अंदर दाखिल हुआ तो उसपर किसी की नजर कैसे नहीं पड़ी?
आगे की स्लाइड्स में देखें विदेशी हथियार की फोटोज, जिसे लेकर फरार हुआ था जवान....
hin_Deva bho_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva